CELEX: C2007/199/83
Language: lt
Date: 2007-08-25 00:00:00
Title: Byla T-231/07 2007 m. birželio 29 d. pareikštas ieškinys byloje ITT Manufacturing Enterprises prieš VRDT — ITT Trademark & Trade (I.T.T.)

25.8.2007   
            
            
               LT
            
            
               Europos Sąjungos oficialusis leidinys
            
            
               C 199/44
            
         2007 m. birželio 29 d. pareikštas ieškinys byloje ITT Manufacturing Enterprises prieš VRDT — ITT Trademark & Trade (I.T.T.)
   
   (Byla T-231/07)
   (2007/C 199/83)
   Kalba, kuria surašytas ieškinys: anglų
   Šalys
   
      Ieškovė: ITT Manufacturing Enterprises Inc. (Vilmingtonas, Jungtinės Valstijos), atstovaujama solicitor F. Delord
   
      Atsakovė: Vidaus rinkos derinimo tarnyba (prekių ženklams ir pramoniniam dizainui) (VRDT)
   
      Kita procedūros Apeliacinėje taryboje šalis: ITT Trademark & Trade GmbH (Miunchenas, Vokietija)
   Ieškovės reikalavimai
   
               —
            
            
               panaikinti ginčijamą sprendimą, palikti galioti sprendimą Nr. 565/2005 ir priteisti iš atsakovės bylinėjimosi išlaidas; nepatenkinus šio reikalavimo
            
         
               —
            
            
               pakeisti ginčijamą sprendimą, palikti galioti sprendimą Nr. 565/2005 ir priteisti iš atsakovės bylinėjimosi išlaidas.
            
         Ieškinio pagrindai ir pagrindiniai argumentai
   Bendrijos prekių ženklo paraišką pateikęs asmuo: ITT Trademark & Trade GmbH
   
      Prašomas įregistruoti Bendrijos prekių ženklas: žodinis Bendrijos prekių ženklas „ITT“ 7, 9 ir 11 klasių prekėms ir paslaugoms — paraiška Nr. 1152339
   Ženklo ar žymens, kuriuo remiamasi protesto procese, savininkė: ITT Manufacturing Enterprises Inc
   
      Ženklas ar žymuo, kuriuo remiamasi protesto procese: vaizdiniai nacionaliniai prekių ženklai, taip pat neregistruoti plačiai žinomi prekių ženklai, naudojami prekyboje Bendrijoje, turintys žodinį elementą „ITT“ ar sudaryti iš jo, daugelio klasių prekėms ir paslaugoms
   
      Protestų skyriaus sprendimas: visiškai patenkinti protestą
   
      Apeliacinės tarybos sprendimas: atmesti protestą
   
      Ieškinio pagrindai: ieškovė ginčija Apeliacinės tarybos išvadą, kad Protestų skyriaus sprendimas pagrįstas netinkamu prekių ženklu.